Vispārējās tiesas 2021. gada 9. septembra rīkojums – GABO:mi/Komisija
(Lieta T-881/19) 1
(Šķīrējklauzula – Sestā un Septītā pamatprogramma pētniecības, tehnoloģijas attīstības un demonstrējumu jomā (2002.–2006. gads un 2007.–2013. gads) – Pētniecības un inovāciju pamatprogramma “Apvārsnis 2020” (2014.–2020. gads) – Dotāciju nolīgumi – Prasījumu ieskaits – Atbildētāja noteikšana – Formas prasību neievērošana – Reglamenta 76. panta d) punkts – Acīmredzama nepieņemamība)
Tiesvedības valoda – angļu
Lietas dalībnieki
Prasītāja: GABO:mi Gesellschaft für Ablauforganisation:milliarium mbH & Co. KG (Minhene, Vācija) (pārstāvis: C. Mayer, advokāts)
Atbildētāja: Eiropas Komisija (pārstāvji: L. André, M. Ilkova, L. Mantl un A. Katsimerou)
Priekšmets
Prasība, kas ir pamatota ar LESD 272. pantu un ar ko tiek lūgts piespriest Komisijai atlīdzināt pieļaujamās izmaksas, kas saskaņā ar dotāciju nolīgumiem, kuri noslēgti saistībā ar Sesto un Septīto pamatprogrammu pētniecības, tehnoloģijas attīstības un demonstrējumu jomā un Pētniecības un inovāciju pamatprogrammu “Apvārsnis 2020”, prasītājai radušās, pirmkārt, laikā no 2015. gada augusta līdz 2016. gada aprīlim, un, otrkārt, provizoriskās maksātnespējas procedūras laikā, proti, EUR 1 680 681,82 apmērā, tām pieskaitot procentus EUR 76 552,6 apmērā.
Rezolutīvā daļa
Prasību noraidīt kā nepieņemamu.
GABO:mi Gesellschaft für Ablauforganisation:milliarium mbH & Co. KG atlīdzina tiesāšanās izdevumus.
____________
1      OV C 87, 16.3.2020.